USB 3.0, RS232, IP control, 3x zoom
Kijkhoek: 88° - 46°
HD resolutie (60 fps), 3x optische zoom
Yealink Huddle Room Meeting Kit
Incl. UVC30, CP900 en Connect HUB
Werkt met o.a. Microsoft Teams en Zoom
Met 4K camera, speakerphone en hub Is jou kind in 2019 in Gr. 1 of Gr. 8 in Gauteng? Lees hier! - Solidariteit WêreldSolidariteit Wêreld
Is jou kind in 2019 in Gr. 1 of Gr. 8 in Gauteng? Lees hier!
Woon jy in Gauteng of gaan jy eersdaags verhuis na Gauteng? Gaan jou kind in 2019 in Graad 1 of Graad 8 wees? Aansoeke vir Gauteng-leerlinge kan slegs aanlyn gedoen word. Aansoeke word streng chronologies hanteer. Ouers wat hul kinders dus in die skool van hul keuse wil inskryf, MOET aansoek doen sodra die aanlyn aansoekstelsel op 16 April om 08:00 open.
Die e-pos adres waar aansoek gedoen moet word is: www.gdeadmissions.gov.za
Waarom so gou spring?
Gewilde skole kry dikwels binne die eerste uur reeds genoeg aansoeke om alle beskikbare plekke te vul. Ouers wat te laat aansoek doen, word op ʼn waglys geplaas en deur die onderwysdepartement geplaas by skole waar daar wel plek is.
Die proses dui op verdere aanslae op skole se taal- en toelatingsbeleide
Die Hoërskool Overvaal-hofsaak en mnr. Lesufi se reaksie daarop versterk die bekommernis dat die Gautengse departement van onderwys skole se taal- en toelatingsbeleid wil omseil deur aanlyn aansoeke streng op chronologiese volgorde te plaas. Die e-platform maak glad nie vir ʼn taalvoorkeur voorsiening nie.
Volg die volgende stappe om suksesvol te registreer
Besoek www.gdeadmissions.gov.za op Maandag, 16 April om 08:00.
Voltooi die aanlynregistrasie. Kyk hier na ʼn handige hulpvideo.
Maak ʼn skermskoot van jou unieke waglysnommer en druk dit uit.
Kry al die relevante dokumentasie gereed en handig dit dadelik in by die skool van jou keuse.
Skermskoot wat jou unieke waglysnommer bevat.
Afskrifte van albei ouers se identiteitsdokumente.
ʼn Afskrif van die leerder se geboortesertifikaat.
Afskrifte van die leerder se immuniseringsertifikate; en
ʼn Bewys van die woon- of werksadres.
Wag vir ʼn SMS van die Gautengse departement van onderwys (dié SMS sal eers later vanjaar uitgestuur word). Die SMS sal jou kind se toelating tot ʼn skool bevestig. Sodra ouers dié e-pos of SMS bevestigend antwoord, is jou kind se toelatingsbesoek suksesvol afgehandel.
Hoe werk die toelatingsproses?
ʼn Toelatingskomitee, wat uit die skoolhoof en lede van die beheerliggaam bestaan, moet aansoeke aan die hand van die skool se toelatingsbeleid oorweeg. Aansoeke wat nie aan ʼn skool se taal- of toelatingsbeleid voldoen nie, word na die GDO verwys, wat ʼn geskikte skool sal probeer vind.
Het jy nog enige vrae? Sien ons volledige inligtingsdokument hier onder.